Боян Бойчев
По телефона

chitanka.info

Обаждам се да ти кажа: „Лека нощ!“

А също и че днес беше много красива.

Това, последното, всъщност го знаеш,

Защото много пъти съм го изричал.

Както и много пъти: „Лека нощ!“

Но днес беше особено красива.

Както вчера, както ще си и утре. Знаеш,

Че в моя свят никоя на теб не прилича.

Очакваш да ти пожелая: „Лека нощ!“

От очите ти светлина приказна се излива,

Красива си, защото всъщност знаеш,

Че се обаждам да ти кажа: „Обичам те!“

март 2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.